**Ogres novada pašvaldības saistošo noteikumu Nr.26/2023 "Par Ogres novada pašvaldībai piederošo dzīvojamo telpu izīrēšanas kārtību" paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Atbilstoši Dzīvojamo telpu īres likuma 32. panta pirmajai daļai pašvaldības dome izdod saistošos noteikumus, kuros nosaka pašvaldībai piederošas dzīvojamās telpas izīrēšanas kārtību un nosacījumus, kā arī termiņu, uz kādu slēdzams dzīvojamās telpas īres līgums, bet ne ilgāku par 10 gadiem.  Noteikumu mērķis ir reglamentēt tiesiskās attiecības starp dzīvojamās telpas izīrētāju un īrnieku.  Tiks izbeigta beztermiņa īres līgumu lietošana.  Noteikumi ietver pašvaldībai piederošo dzīvojamo telpu izīrēšanai nepieciešamo tiesisko regulējumu, kas apraksta dzīvojamo telpu īres līguma slēgšanas kārtību, īres līguma slēgšanas nosacījumus, īres līguma termiņu un apstiprina pašvaldības dzīvojamo telpu īrniekiem iesnieguma formu īres līguma noslēgšanai.  Noteikumi ietver tiesisko regulējumu gadījumam, ja iestājusies pašvaldības dzīvojamās telpas īrnieka nāve un īrnieka ģimenes loceklis prasa īres līguma noslēgšanu iepriekšējā pašvaldības dzīvojamās telpas īrnieka vietā.  Noteikumi paredz pozitīvu ietekmi uz personu loku, kuri neatbilst personu kategorijām, kurām tiek sniegta palīdzība atbilstoši likumam "Par palīdzību dzīvokļu jautājumu risināšanā". |
| 2. Fiskālā ietekme uz pašvaldības budžetu | Noteikumu izpildei papildus finanšu līdzekļi budžetā nav nepieciešami. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – nav;  3.2. Ietekme uz vidi – nav;  3.3. Ietekme uz iedzīvotāju veselību – nav;  3.4. Ietekme uz uzņēmējdarbības vidi – nav;  3.5. Ietekme uz konkurenci – nav. |
| 4. Ietekme uz administratīvajām procedūrām un to izmaksām | Noteikumu piemērošanas jautājumos privātpersonas var vērsties Ogres novada Pašvaldībā.  Galvenie procedūras posmi un privātpersonām veicamās darbības noteiktas noteikumu projektā.  Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | 5.1. Lai noslēgtu jaunu Dzīvojamās telpas īres līgumu, nepieciešamas iesniegt iesniegumu;  5.2. Lēmumu par dzīvojamās telpas beztermiņa īres līguma, par dzīvojamās telpas īres līguma, kura termiņš ir ilgāks par 10 (desmit) gadiem, pārslēgšanu, vai atteikumu pārslēgt, par dzīvojamās telpas jauna īres līguma noslēgšanu, par dzīvojamās telpas apmaiņu vai atteikumu noslēgt vai apmainīt, pieņem Ogres novada pašvaldības Ogres novada Dzīvokļu komisija;  5.3. Noteikumu izpilde neietekmēs pašvaldības funkcijas vai institucionālo struktūru. Ietekme uz cilvēkresursiem būs tik tālu, cik dzīvojamās telpas īres noslēgšanas procesā būs nepieciešams pārbaudīt informāciju izmantojot valsts datu reģistros pieejamās ziņas un sagatavot lēmumu. Noteikumu īstenošana neietekmēs pašvaldībai pieejamos cilvēkresursus, jo nav nepieciešama jaunu institūciju vai darba vietu izveide. |
| 6. Informācija par izpildes nodrošināšanu | Noteikumu izpildē iesaistīta: Pašvaldības aģentūra “Ogres komunikācijas”, Ogres novada pilsētas un pagasta vai pagasta pārvaldes un Ogres novada Dzīvokļu komisija. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | Noteikumu izstrādes procesā nav notikušas konsultācijas ar sabiedrības pārstāvjiem.  Noteikumu izstrādes procesā notikušas konsultācijas ar Ogres novada pašvaldības iestādes darbiniekiem, Ogres novada Dzīvokļu komisiju.  Atbilstoši Pašvaldību likuma 46. panta trešajā daļā noteiktajai kārtībai saistošo noteikumu projekts un to paskaidrojuma raksts 2023. gada 19. oktobrī tika publicēts pašvaldības tīmekļvietnē sabiedrības viedokļa noskaidrošanai.  Termiņš viedokļa un priekšlikumu iesniegšanai noteikts līdz 2023. gada 2. novembrim. Noteiktajā termiņā viedokļi un priekšlikumi Ogres novada pašvaldībā netika iesniegti. |

Domes priekšsēdētājs E. Helmanis